Diari Oficial de la Generalitat Valenciana


Sumari del DOGV 6510, del 29-04-2011 (2011/4421)

Notificació de la sentència dictada en el judici de divorci contenciós número 208/2009.
---------------------------------------------------------------------------------------

### Dades del document

Número de DOGV
:   6510

Data del DOGV
:   29-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4421


Organisme emissor
:   Jutjat de Primera Instància i Instrucció Número 1 de Villena

Tipus de document
:   Edicte

Notificació de la sentència dictada en el judici de divorci contenciós número 208/2009. [2011/4421]  
Divorci contenciós 000208/2009  
De: Susana Milán Cuenca.  
Procuradora: Encarna López Sánchez.  
Contra: Edison Vinicio Benavides Lascano.  
Procurador/a: -  
En aquest procediment seguit a instàncies de Susana Milán Cuenca contra Edison Vinicio Benavides Lascano s'ha dictat la sentència que, literalment, és com segueix:  
«Sentència número 15/2011  
Villena, 7 de febrer de 2011  
Laura de Mateo Garma, jutgessa del Jutjat de Primera Instància i Instrucció número 1 de Villena, he vist les actuacions de divorci contenciós seguides amb el número 208/2009, a instàncies de Susana Milán Cuenca, representada per la procuradora dels tribunals Encarnación López Sánchez i defensada per l'advocada Benita del Rey García, contra Edison Vinicio Benavides Lascano, en situació de rebel·lia processal.  
  
En aquest procés ha intervingut el Ministeri Fiscal, en defensa dels interessos dels fills menors d'edat, representat per Ángela Lara González.  
  
Dispositiva  
Estime de manera parcial la demanda presentada i declare la dissolució per divorci del matrimoni format per Susana Milán Cuenca i Edison Vinicio Benavides Lascano, amb tots els efectes inherents a aquesta, i en particular els següents:  
1r. La pàtria potestat sobre els fills menors d'edat l'exerciran conjuntament ambdós progenitors, i s'atribueix a Susana Milán Cuenca la guarda i custòdia d'aquests fills menors.  
2n. Es fixa com a pensió d'aliments de cada un dels dos fills menors d'edat la suma de 200 euros, cosa que suposa en el moment actual un total de 400 euros, quantitat que haurà de pagar Edison Vinicio a Susana per mensualitats anticipades, dins dels cinc primers dies de cada mes, en el compte designat a aquest efecte per ella, i que caldrà actualitzar anualment de conformitat amb l'índex de preus de consum que publique l'Institut Nacional d'Estadística o l'organisme que el substituïsca. Les despeses extraordinàries corresponents als fills menors les hauran de pagar a mitges els dos progenitors. Es consideraran com a despeses extraordinàries les despeses mèdiques de qualsevol classe o especialitat, sempre que no estiguen cobertes per la Seguretat Social, les despeses farmacèutiques, òptiques o de dentistes, les despeses d'educació, com llibres, classes extraordinàries, matrícules, activitats extraescolars, viatges escolars, i això amb la consulta, l'acord i l'aprovació d'ambdós progenitors, fins al moment en què calga la cobertura d'aquestes despeses extraordinàries, és a dir, fins que s'aconseguisca la independència econòmica. No pertoca fer un pronunciament exprés sobre la imposició de les costes.  
Una vegada que siga ferma el pronunciament de divorci d'aquesta sentència, comuniqueu-ho al registre civil on conste inscrit el matrimoni. Notifiqueu aquesta sentència a les parts i al Ministeri Fiscal, i feu-los saber que podran interposar un recurs d'apel·lació dins dels cinc dies següents a la notificació, que resoldrà l'Audiència Provincial d'Alacant.  
Mode d'impugnació. mitjançant un recurs d'apel·lació davant de l'Audiència Provincial d'Alacant (article 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
Informació sobre el dipòsit per a interposar un recurs:  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, haurà de constituir un dipòsit de 50 euros, el qual se li tornarà només en el cas que el recurs siga estimat.  
El dipòsit ha de constituir-se ingressant la quantitat esmentada al banc Banesto, en el compte corresponent a aquest expedient (JJJJ 2656 FQ EEEE AA) indicant, en el camp "Concepte" el codi "02 civil-apel·lació", i la data de la resolució objecte de recurs amb el format dd/mm/aaaa.  
En el cas que realitzeu l'ingrés mitjançant una transferència bancària, després d'emplenar el codi de compte corrent (CCC, 20 dígits), indicareu, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que haja de realitzar altres pagaments en el mateix compte, caldrà que efectue un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la sentència, que pronuncie, mane i firme».  
I atés que el demandat esmentat, Edison Vinicio Benavides Lascano, es troba en parador desconegut, s'expedeix aquest edicte a fi que valga de notificació de forma deguda.  
  
Villena, 6 d'abril de 2011.- El secretari judicial: Josep Lluís Alemany Climent.